**MINISTERUL SĂNĂTĂȚII**

**SPITALUL UNIVERSITAR DE URGENȚĂ BUCURESTI**

**SUUB NR. 37254/23 MAI 2025**

**CONSILIUL DE ADMINISTRAȚIE**

**ANUNȚ CONCURS PENTRU OCUPAREA FUNCȚIEI DE**

**MANAGER – PERSOANA FIZICA**

În conformitate cu prevederile Ordinului Ministrului Sănătății nr. 1520/2016, privind aprobarea Regulamentului de organizare și desfășurare a concursului pentru ocuparea funcției de manager persoană fizică din spitalele publice din rețeaua proprie a Ministerului Sănătății, cu modificarile si completarile ulterioare.

**Concursul va avea loc la sediul Spitalul Universitar de Urgență Bucureşti, Splaiul Independentei nr. 169, sector 5, București, Sala AMFITEATRUL MARE, în perioada 26 mai 2025 - 15 iulie 2025, desfășurându-se în două etape:**

1. Etapa de verificare a îndeplinirii de către candidați a condițiilor stabilite în anunțul de concurs, care se va desfășura în data 27 iunie 2025**,** etapa eliminatorie;
2. Etapa de susținere publică și de evaluare a proiectului de management, care se va desfășura pe baza temelor – cadru, în data de 10 iulie 2025, ora 10.00

**Calendarul de desfășurare a concursului este**:

* Vizitarea spitalului de către candidații interesați – în intervalul 24 -25 iunie 2025, in intervalul orar orar 12.00 – 15.00
* Termen limită de înscriere a candidaților – până la data de 26 iunie 2025, ora 12.00
* Verificarea dosarelor candidaților – 30 iunie 2025, ora 10.00
* Afișarea listei candidaților admiși – 30 iunie 2025, ora 15.00
* Depunerea contestațiilor față de rezultatele de verificare a dosarelor – până cel târziu la data de 1 iulie 2025, ora 15.00
* Soluționarea contestațiilor – cel tarziu până la data de 3 iulie 2025, ora 14.00
* Afișarea rezultatelor contestațiilor – 3 iulie 2025, ora 15.00
* Afișarea pe site-ul unității a proiectelor de management ale candidaților admiși – 4 iulie 2025, ora 15.00
* Susținerea publică a proiectului de management – 10 iulie 2025, incepând cu ora 10.00
* Afișarea rezultatelor – 11 iulie 2025, ora 11.00
* Depunerea contestațiilor – până cel tărziu la data de 14 iulie 2025, ora 11.00
* Soluționarea contestațiilor – 15 iulie 2025 ora 10.00
* Afișarea rezultatelor finale – 15 iulie 2025, ora 12.00

La concurs pot participa persoane fizice care întrunesc cumulativ următoarele condiții:

* 1. are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
  2. cunoaşte limba română, scris şi vorbit;
  3. are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
  4. este aptă din punct de vedere medical şi psihologic să exercite funcţia de manager. Atestarea stării de sănătate se face pe bază de examen medical de specialitate, de către medicul de familie sau de către unităţile sanitare abilitate, respectiv pe bază de evaluare psihologică organizată prin intermediul unităţilor specializate acreditate în condiţiile legii;
  5. îndeplineşte condiţiile de studii şi vechime în specialitatea studiilor, prevăzute la art. 176 alin. (2) din Legea nr. 95/2006 privind reforma în domeniul sănătăţii, republicată, cu modificările şi completările ulterioare;
  6. îndeplineşte condiţia de absolvire a unor cursuri de perfecţionare în management sanitar sau management al serviciilor de sănătate, avizate de Ministerul Sănătăţii în baza criteriilor de calitate stabilite prin ordin al ministrului sănătăţii prevăzut la art. V din Ordonanţa Guvernului nr. 37/2022 pentru modificarea şi completarea Legii nr. 95/2006 privind reforma în domeniul sănătăţii şi a Legii nr. 227/2015 privind Codul fiscal, precum şi stabilirea unor alte măsuri în domeniul sănătăţii, aprobată cu modificări şi completări prin Legea nr. 328/2022;
  7. nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei pentru care candidează, cu excepţia situaţiei în care a intervenit reabilitarea;
  8. nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
  9. nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare.

Dosarul de înscriere se depune la sediul Spitalului Universitar de Urgență Bucureşti, Splaiul Independentei nr. 169, sector 5, București, SERVICIUL RESURSE UMANE, până la data de 26 iunie 2025, ora 12.00.

Dosarul de înscriere trebuie să conțină următoarele documente care vor fi menționate in OPIS, după cum urmează:

1. cererea de înscriere la concurs;
2. copia actului de identitate sau orice alt document care atestă identitatea, potrivit legii, aflate în termen de valabilitate;
3. copia certificatului de căsătorie sau a altui document prin care s-a realizat schimbarea de nume, după caz;
4. copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului;
5. copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
6. certificat de cazier judiciar sau, după caz, extrasul de pe cazierul judiciar;
7. adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului, şi avizul psihologic eliberat pe baza unei evaluări psihologice organizate prin intermediul unităţilor specializate acreditate în condiţiile legii, valabil potrivit prevederilor legale;
8. certificatul de integritate comportamentală din care să reiasă că nu a comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare;
9. curriculum vitae, model comun european;
10. proiectul de management;
11. declaraţie pe propria răspundere a candidatului că proiectul de management este conceput şi realizat integral de către candidat;
12. declaraţie pe propria răspundere privind conformitatea cu originalul a copiilor de pe documentele depuse la dosarul de înscriere.

Persoanele și mass – media interesate de susținerea proiectului de management vor transmite intenția de participare pe adresa de e-mail secretariat@suub.ro cu precizarea numelui și prenumelui și eventualele întrebări pe care vor să le adreseze candidaților în legătură cu proiectul de management.

Participarea persoanelor interesate se face după confirmarea intenției de participare de către comisia de concurs cu cel puțin 24 ore înainte de data susținerii publice a proiectului de management.

Relații suplimentare se pot obține la telefon 0213180522/195/100 si la [adresa](mailto:runos.cciliescu@gmail.com) de e-mail secretariat@suub.ro, de luni – vineri orele 08.00 – 15.00.

Bibliografie:

1. **Din domeniul legislației:**
2. Legea nr. 95/2006 privind reforma în domeniul sănătății, cu modificările și completările ulterioare - Titlul I – Sănătatea publică, Titlul II: Programele naționale de sănătate, Titlul VII: Spitalele, Titlul VIII: Asigurările sociale de sănătate, Titlul XVI: Raspunderea civilă a personalului medical și a furnizorului de produse și servicii medicale, sanitare și farmaceutice;
3. Legea nr. 500/2002 privind finanțele publice, cu modificările și completările ulterioare;
4. Legea nr. 46/2003 – privind drepturile pacientului, cu modificările ulterioare;
5. Ordinul ministrului sănătății nr. 1410/2016 privind aprobarea Normelor de aplicare a Legii drepturilor pacientului nr. 46/2003;
6. Hotărârea pentru aprobarea pachetelor de servicii și a Contractului-cadru IN VIGOARE care reglementează condițiile acordării asistenței medicale, a medicamentelor și a dispozitivelor medicale în cadrul sistemului de asigurări sociale de sănătate,
7. Ordinul ministrului sănătății și președintelui Casei Naționale de Asigurări de Sănătate IN VIGOARE privind aprobarea Normelor metodologice de aplicare î a Hotărârii Guvernului pentru aprobarea pachetelor de servicii si a Contractului – cadru care reglementează condițiile acordării asistenței medicale, a medicamentelor și a dispozitivelor medicale în cadrul sistemului de asigurări sociale de sănătate, cu modificările și completările ulterioare;
8. Ordin MS nr. 914/2006 pentru aprobarea normelor privind condițiile pe care trebuie să le îndeplinească un spital în vederea obținerii autorizației sanitare de funcționare, cu modificările și completările ulterioare;
9. Ordinul MS nr. 1408/2010 privind aprobarea criteriilor de clasificare a spitalelor în funcție de competență;
10. Ordinul MS nr.323/2011 privind aprobarea metodologiei so a criteriilor minime obligatorii pentru clasificarea spitalelor in functie de competenta, cu modificările și completările ulterioare;
11. Ordin MS nr. 1384/2010 privind aprobarea modelului-cadru al contractului de management și a listei indicatorilor de performanță a activității managerului spitalului public, cu modificările și completările ulterioare;
12. Ordin MSP nr. 320/2007 privind aprobarea conținutului contractului de administrare a secției/laboratorului sau serviciului medical din cadrul spitalului public, cu modificările și completările ulterioare;
13. Ordin MS nr. 921/2006 pentru stabilirea atribuțiilor comitetului director din cadrul spitalului public;
14. Ordonanța nr. 119 din 31 august 1999, republicată, privind controlul intern și controlul financiar preventive, cu modificările și completările ulterioare;
15. Ordinul MFP nr. 923/2014 pentru aprobarea Normelor metodologice generale referitoare la exercitarea controlului financiar preventiv și a Codului specific de norme profesionale pentru persoanele care desfășoară activitatea de control financiar preventiv propriu – Republicare, cu modificările și completările ulterioare;
16. Ordinul secretarului general al Guvernului nr.600/2018 pentru aprobarea Codului controlului intern managerial al entitătilor publice;
17. Ordin MSP nr. 1091/2006 privind aprobarea protocoalelor de transfer interclinic al pacientului critic;
18. Ordinul MSP nr. 446/2017 privind aprobarea standardelor, procedurii și metodologiei de evaluare și acreditare a spitalelor;
19. Legea nr.53/2003 – Codul Muncii, republicată, cu modificările și completările ulterioare;
20. Legea nr. 153/2017 privind salarizarea personalului plătit din fonduri publice, cu modificările și completările ulterioare;
21. Legea nr. 346/2002, republicată, privind asigurarea pentru accidente de muncă și boli profesionale, cu modificările și completările ulterioare;
22. Legea nr. 98/2016 privind achizițiile publice, cu modificările și completările ulterioare;
23. Hotărârea Guvernului nr. 395/2016 pentru aprobarea Normelor metodologiec de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, cu modificările și completările ulterioare.
24. Ordinul MS nr 1500/2009 privind aprobarea Regulamentului de organizare si functionare a sectiilor si compartimentelor de terapie intensiva din unitatile sanitare, cu modificările și completările ulterioare;
25. Ordinul Ms 1706/2007 privind conducerea si oragnizarea unitatilor si compartimentelor de primire a urgentelor, cu modificarile si completarile ulterioare.
26. **Din domeniul managementului sanitar:**

* Școala Națională de Sănătate Publică, Management și Perfecționare în domeniul sanitar - ,,Managementul spitalului”, editura Public H.Press, 2006, București;

Tema proiectului de management este la alegerea candidatului din următoarea listă de 5 teme, care va fi adaptată la situația Spitalului Universitar de Urgență București:

a) planificarea și organizarea serviciilor de sănătate la nivelul spitalului;

b) siguranța și satisfacția pacientului;

c) managementul calității serviciilor medicale;

d) managementul resurselor umane;

e) performanța clinică și financiară a activității spitalului;

Proiectul se realizează individual de către candidat și se dezvoltă într-un volum de maximum 15-20 pagini, tehnoredactate pe calculator, cu caractere Times New Roman, mărimea 12, spațiere la un rând.

Structura proiectului de management:

1. Descrierea situației actuale a spitalului

2. Analiza SWOT a spitalului (puncte tari, puncte slabe, oportunităţi, ameninţări)

3. Identificarea problemelor critice

4. Selecţionarea unei probleme/unor probleme prioritare, cu motivarea alegerii făcute

5.Dezvoltarea proiectului de management pentru problema prioritară identificată/problemele prioritare identificate

a) Scop

b) Obiective

c) Activităţi

- definire

- încadrare în timp - grafic Gantt

- resurse necesare - umane, materiale, financiare

- responsabilităţi

d) Rezultate aşteptate

e) Indicatori - evaluare, monitorizare

f) Cunoaşterea legislaţiei relevante

**PREŞEDINTELE CONSILIULUI DE ADMINISTRAŢIE,**

**BAROS ALEXANDRU**